মনোপলি এ্যাণ্ড রেষ্ট্রিকটিভ ট্রেড প্র্যাকটিসেস কমিশনের ক্ষমতা আছে বছরে 20 কোটি টাকার বেশী ব্যবসা করে এমন সংস্থাগুলোর ওপরে খবরদারি করার। এম আর টি পি আইনের সংশোধিত ধারাগুলোর জোরে কমিশন দু দিক থেকে কোম্পানীদের অপরাধ ধরতে পারে। একটা কোম্পানী ভেঙে দুটো করলে তা কমিশনের অনুমতি নিয়ে করতে হয়। স্পষ্টতঃই সারাভাইরা এখানে আইন ভাঙার দায়ে পড়তে পারে। পাশাপাশি যারা পেনিসিলিন ট্যাবলেট কিনবে তাদের স্বার্থের দিক থেকেও মালিকদের বিরুদ্ধে অভিযোগ তোলা যায়। এই দুই কারণেই আম্বালাল সারাভাই এণ্টারপ্রাইজেস লিমিটেড, সিনবায়োটিক্স লিমিটেড ও ওপরে ইনোভেনস লিমিটেডের বিরুদ্ধে অভিযোগ আনা হয়েছে 7 জানুযায়ী 1992 তারিখে। আর পরের দিন অর্থাত 8 তারিখ বি আই এফ আর -কে পৌঁছে দেওয়া হয়েছে এই অভিযোগ পত্রের কপি। আবেদন করা হয়েছে এক্ষুণি এক্ষুণি ওপেক গুটিয়ে নেবার চেষ্টা বন্ধ করতে - যেহেতু বিষয়টি এখন এম আর টি পি কমিশনের সামনে রয়েছে।